《读林公懿诚竹轩集次韵卷首一篇》
宋代·喻良能

南渡诗流复数谁，为虞作乐只闻夔。
细看出胁穿心句，想见裁闻画月时。
此集自应传异域，吾生还恨不同期。
先唐作者谁堪并，奴仆微之辈牧之。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。